
Sunt aspecte care nu se uită... 

La: Chişinău, în primele zile de clocot după realipirea Basarabiei 
era un haos cu adevărat pitoresc. Capitala Moldovei răpite, cu ulițele 
ei drepte și largi, forfotea de viaţa proaspătă întrun vârtej sgomotos 
și isteric. Se prăbușise stăpânirea recentă, era măturată și nebunia 
bolșevică care decapitase veche ordine de drept, dar la adăpostul tru- 
pelor noastre nu se fixase încă în mod definitiv noul regim. Era o 
epocă de intermitență plină de aventuri, de întrebări și de surprize. 
Potentaţii de ieri, căzuți pe brânci, nu mai ieșeau din casele lor, în. 
vreme ce „Sfatul Țării“ cu deputații lui improvizați, în ședințe inter- ` 


` minabile, punea lumea la cale. 


O atmosferă de noutate, o nelămurire vagă plutea împrejur, ac- 


„centuată parcă la fiece pas de strălucirea ciudată din ochii trecătorilor 


în care ardeau frigurile de morbideță slavă cu toate misterele lor. 
In ziua de Rusalii, mi-aduc aminte, tabloul mi s'a părut mai 
agitat ca oricând. Stăteam în faţa catedralei cu un grup de noi-veniți 


şi ne uitam la marea de capete din jurul nostru. Pe bulevard trecea 


în arșița dogorâtoare un escadron de husari moldoveni, echipați cu 
uniforme rusești din vremea păcii, găsite în te miri ce depou desco- 
perit atunci. Era „armata Basarabiei“, pusă subt comanda unui domn 
marțial care mi se spunea că e ministrul de război al provinciei des-' 
robite. O, enormă muzică militară călare defila în frunte, în acelaș 
costum decorativ, cântând Marselieza. Pe urma acestui marș postum 
al ţarismului prăvălit, un regiment de infanterie românească “închidea 
cortegiul cu soldaţii noștri mărunți şi vioi, mi se pare din Mehedinți. 

Era ieşirea din biserică și în faţa noastră se strecurau în toată 
mândria lor reprezentativă notabilităţile: actuale ale ţării: miniștri, secre- 
tari-generali, dignitarii zilei fel de fel, o largă eflorescenţă, urcând în 
automobilul cu sirena ascuţită... 

Deodată un murmur străbate mulțimea și în jurul monumentului 


337 
© BCUCIuj 


| 
i 


lui Alexandru I, învelit în sdrenţe, pâlcuri de femei de mahala se agită 
cu gesturi nervoase, cu stridente manifestații guturale. Le strălucesc 
ochii subt broboadele negre, poporul se mișcă și câteva braţe împing 
-© scară pe soclul statuii. O clamoare generală, strigăte, agitaţie... 
Vine poliția... 

— Ce e leliță? — întreb pe o surată din dreapta mea, care 
striga și ea pe moldovenește. 

— Ce să hie cocoane? — îmi răspunde dârz vecina mea, vrem 
să descoperim pe ţarul. 

— De ce? l 

— Până nu ne milostivim noi cu el, nici Dumnezeu nu se mi- 
lostiveşte cu noi și nu ne dă ploaie, — îmi replică cu toată hotărârea 
moldoveanca fanatizată, 


Cele văzute și auzite mau pus pe gânduri și pe mine și pe to- 
varăşii mei. Retrași pe o bancă în parcul: de peste drum am rezumat 
culorile vii ale acestui tablou, am trecut în revistă toate întățișările 
proaspetei alcătuiri de stat. Eram de acord cu toții.că biata Basarabie 
se găseşte într'o stare haotică, dar nu ne prea dam peama de ziua de 
mâine şi nu prea pricepeam în ce chip şi de unde vor ieşi energiile 
de conducere ale sbuciumatei provincii. 

Un profesor dela laşi cu zâmbetul lui obișnuit de filozof -sceptic 
ne-a dat formula situaţiei: — Domnii mei, acum ţară s'a făcut, mai 
trebuie și oameni în ea şi atunci toate lucrurile “sunt în „perfectă 
ordine... 

— Fiţi pe pace, se nasc... răspunse unul. E o veche axiomă în 
biologie: funcțiunea creiază organul. 

— Bine, dar pân'atunci? — am replicat îngrijorați trei deodată. 

Bătrânul doctor francez care era cu noi, venit în inspecție sani- 
“tară la diviziile: de pește Prut, a intervenit în discuție cu admirabila 
lui buonomie galică. 

— Pân'atunci e mustul care fierbe. Toate revoluțiile, oricât de 
„creatoare, au o perioadă de elaborare. Vă.spune acest adevăr consa- 
crat un om ai cărui înaintași au fost de patru ori pe baricade în ul- 
tima sută de ani. E mai lungă sau mai scurtă, după cum societatea 

a fost mai curând ori mai târziu fecundată de ideia biruitoare. E, cu 
“alte cuvinte, procesul normal de procreație care trebuie să-și. facă 
cursul ca în toate domeniile vieții organice. 


— Ai dreptate, doctore, surâse profesorul. Ce te faci însă în vre- 
mea când procesul de,procreaţie e abia la începutul lui şi nu poți 
să-ți dai seama care va fi rezultatul: un exemplar de elită ori un 
monstru ?.. A 

— Aştepţi liniştit și mai ales îngrijești pe bolnav, făcă glumet 
înțeleptul breton. 

Imprejurul nostru a început să roiască unda de pe stradă, lumea 
Chişinăului pestriță cu amestecul de neamuri și de limbi, dela evreii 
din Polonia până la bulgarii dela Ismail, toată sgura asvârlită de vi- 
tregia vremii pe pământul lui Ştefan cel mare. Erau și diverși manda- 

rini ai fostei republici moldoveneşti care treceau din zece în zece pași, 
plimbându-și subt ochii noștri prezumția și norocul. . 

Conversaţia s'a oprit o clipă și ne-a lăsat pe gânduri. Doctorul 
privea cu indulgență la trecători și mișca din cap întorcându-se spre 
toți cei de față: 

— Un lucru însă, domnilor, din experienţa mea de medic. Toate 
chinurile facerii dor și, credeţi-mă, sunt profund antipatice.. 

Nu mai era nevoie nici de argumente, nici de răspuns, aici îi . 
dădeam cu toții dreptate. 


Mustu! care fierbe... 

De patru ani Ardealul liberat îl văd subt ochii mei în goana lui 
înfrigurată de viață nouă. Povestea e la fel și la Tisa şi la Nistru. Și . 
aici istoria a venit cu avansul ei. Intâi sa făcut țara și acum e pe 
cale să se facă societatea care o conduce... 

In vinovata opresiune seculară a regimului unguresc, un popor 
despoiat zilnic, retranșat după izolarea sărăciei şi neştiinței lui, n'a 
avut nici vremea nici putinţa să-și închege o clasă diriguitoare. Liber- 
tatea cu praznicul ei formidabil ne-a surprins peste noapte. La masa 
ei ne-am așezat în pripă ca toți scăpaţii din pușcărie, cu o învechită 
foame și fără straie de sărbătoare. | 

Din clipa liberării însă, deodată cu fatalele noastre neajunsuri 
s'au deslănțuit într'o tumultuoasă năvală și energiile acumulate în anii 
de inerție. Suntem în plin proces de procreațiune: astăzi. Subt ochii 
noştri se face societatea, se recrutează statul major al unei grabnice 
prefaceri sociale. Din ascunzișul satelor, unde în deplina conștiință a 
unei protestări naționale se sbătea din vechime țărănimea noastră, sin- 
gura pătură normal constituită, un val vijelios de sănătate se ridică la 
suprafață și apucă drumul orașelor. Centrele streinismului de ieri sunt 
năpădite de acest asediu permanent. Un popor chemat la viaţă își 
afirmă drepturile cu îndrăzneală și vivacitate, strângând ca cu-o su- 
flare de foc cercul împrejurul insulelor deplasate ale dominațiunii de 
ieri. Pretutindeni pe. ruinile alcătuirilor dărâmate e sbucium și culoare, 
sunt pachetele de nervi pe care le risipește cu profuziune ceata năvă- 
litorilor robuști ce au umplut arena cu strigătul lor... 

O, desigur, un scrupulos estetism nu este un agreabil tovarăș în 
aprecierea acestei vâltori. Doctorul dela Chişinău avea atâta drept să 
spuie că. chinurile facerii dor și sunt antipatice. Societatea noastră 
conducătoare în truda ei de închegare are, firește, destule momente 
brutale și respingătoare. Valul e inform și deasupra lui plutesc multe ` 
apariţii meschine. E atâta sgomot împrejur, e aventură uneori, e lăfă- 
ială parvenită, pe alocurea, e rapacitate adese și o largă eclipsă a bu- 
nului simț. Ca îri casa nouă a unui îmbogăţit în pripă care şi-a che- 
mat la el rudele, subt acoperişul confecţionat de curând se întâlnesc 
figuri stângace și rudimentare. Odată şi odată, observatorul de mâine 
în opera lui de retrospecțiune, după ce valorile s'au clasat și procreația 

s'a înfăptuit își va putea permite luxul să scrie pagini glumeţe despre 
goana contemporană cu care oaspeții grăbiţi la banchetul vieții noui 


de stat se prezintă să puie stăpânire pe tacâmul lor. Sunt așa de si- 


gur că o justiție târzie îi va ajunge cu verdictele ei, încât ironia ier- 
tătoare o putem anticipa de pe acum. 

“Deocamdată însă suntem organismul în epoca de elaborare care 
cu tot plusul lui de sănătate, sau poate tocmai din acest motiv, trebuie 
urmărit cu îngrijire ca să nu dea greș. Această burghezie care se naște 
astăzi în labirintul atâtor transacţii de conștiință, această faună agitată 
a libertăţii care și-a însușit acţiuni la bănci şi opinii politice, trebuie 
ținută în frâu, ca să nu apuce pe, panta povârnișului moral, scoțând 
la iveală deodată cu triumful clipei şi germenul fatal al disoluţiei. Aici 
"e, poate, cel mai delicat punct din întregul proces de transformare fe- 
brilă care se petrece subt privirile noastre. Criza morală: a societății 
ce se “face. acum în Ardeal esplică atâtea şi atâtea balansări de diferit 
ordin și nu sunt excluse sguduiri apropiate pe urmele ei. 

Incolo. trecut odată momentul critic, selecțiunea liniștită va în- 
cepe și poporul nostru va apuca să primească binefacerile societăților 
constituite. 

Această zi însă e departe încă. 

Noi cei de astăzi no vom ajunge nici odată. Suntem generaţia 
sacrificată, care nu poate avea altă consolare decât ideia că a făcut 
din jertfa ei puntea de trecere între trecut și viitor. 
| Fericiți cei de mâine. Ei din mustul ce fierbe astăzi vor putea 

gusta vinul pur, după ce fermentația a încetat, unda s'a limpezit și 
drojdiile, vai, drojdiile sau coborât la fund... 
OCTA VIAN GOGA 





540 


| © BCUCIuj 


lart-o!... 


Ca o barcă ’n legănare 

Trece 'ncet pe malul mării... 

Valurile i-se închină... 

Şi prin umbrele ’nserării 

Lasă’n urma ei pe zare i f 
Dungă albă de lumină... i 


Pare-o arătare rară 

Ce din ceruri se lăsase 

Să 'nălbească lumea noastră. . .: 
Spuma hainei de mătase `` 

Cum se scaldă 'n vânt de sară 
Face marea mai albastră ... 


Nici n'o simte malul: verde 

Cum îl calcă de ușoară; a 
Jac fantastic de lumine . . . l 
Cântă ’ncet... și cum coboară 

Vălu-i flutură și-i. pierde 

Cântecul în falduri line! .. 


"A ajuns acum pe plaje, 


Pe nisipul cald și moale, 
Ca din spumă răsărită .. 
Marea în șoptiri domoale 
Şi uimită ca de vraje 

Se retrage aiurită ... 
Și-apoi fărâmată 'n spume 
Se repede *ntunecată; 

Clocotind de furioasă... s 
E iubita mea ce-odată 

M'a făcut să plâng pe lume... 
lart-o Mare... că-i frumoasă!.. 


ZAHARIA BÂRSAN 

Nostalgia Țarismului... 


Cititorii cari au urmărit scrisul nostru la această revistă, pot 
descifra ușor din atitudinea păstrată de noi până acum, firul conducător al 
credințelor pe cari le profesăm. Vor înţelege deci că luptând peorice 
cale pentru întărirea ideei de Stat român, fie prin înlăturarea influen- 
„telor penibile din trecutul de oprimare, fie prin înstrunarea amestecu- 
lui nefiresc în trebile publice al unor elemente de curând sosite de 
peste graniță, noi cântărim cu aceeaș măsură antipaticele manifestări, 
și atunci când ele apar la Dej, şi atunci cănd ne sosesc dela Bălți, 
şi atunci când ne întâlnim cu ele la Bucureşti. Ori când și oriunde 
resimțim în cuprinsul zidirei României intregite, efectele operei de 
dărâmare a acestor întârziați cari nu vor să plece sau a acestor oaspeţi 
pe cari nu i-a chemat nimeni, ne credem datori să ne așezăm în 
poziție de apărare în jurul unităței noastre naționale, atât de dușmă- 
nite, și dinăuntru și dinafară. Acelaș gând ne-a călăuzit mereu, și 
pretutindeni. In virtutea, lui am relevat, de-atâtea ori, ieșirile nesoco- 
tite ale unor fruntaşi politici din Ardeal și am așezat mai târziu'Sîn 
adevărata lor lumină, interesele. de tejghea ale presei de negustori 
din Capitală. Nu vom trece prin urmare cu vederea, nici proaspetele 
accente de inconștiență cari, venind din fundul Basarabiei, au găsit 
răstinet în Parlament prin glasul unor români de peste. Prut, foarte, 
foarte nemulțumiți de soarta lor actuală. 

E vorba d&spre supărătoarea declaraţie făcută deunăzi la Cameră 
în numele așa zisului partid țărănesc din Basarabia de către o seamă 
de deputați, în frunte cu domnii Pantelimon Halippa, lon Buzdugan, 
şi C. Stere. Acești „singuri reprezentanți autorizați ai Basarabiei“, 
croiți după chipul și asemănarea dlor luliu Maniu și Alexandru Vaida, 
i-au luat asupra lor rolul de bocitoare ale stărilor dintre Nistru și 

rut, înfățișând înaintea noastră un tablou încadrat în doliu. Sar 
“părea că nu există în lume un colț de ţară mai urgisit decât acesta. 
Dacă ar fi.să credem teribila poveste, Basarabia trăiește de când sa 
alipit României, subt un regim pentru care nu Sar găsi asemănare 
` decât în trecutul cel mai întunecat al administrațiilor coloniale din 
Africa... In acest „cimitire“ al drepturilor cetățenești, viaţa intelectuală 
e strivită subt călcâiul brutal al despotismului, iar averea, cinstea şi 


a 

viața locuitorilor e la discreţia agenților polițienești; pentru toţi Bivotii 
„şi toate Sfeclele dela Soroca -și Cahul, „Prutul a devenit. din -nou ün- 

hotar blestemat]... => e e s i a Maata i 
= Și să nu credeţi că aceste grozăvii se pun.în cârca guvăr- : 
'mărei liberale de; astăzi. „Reprezentanţii autorizați“ ~ai Basarâbiei nu - 
ridică otrăvitele lor critici împotriva unei cârmuiri nepricepute şi btu-. 
tale, a ' cărei soartă e. desigur alta decât aceea a eternităței...Nu. ` 
Domnii Pantelimon Halipa, C: Ștere şi ceilalți tovarăși ai lor, au „ce. 
au cu însuş regimul românesc statornicit la ei acasă. Ei nu: învinovă- 
țesc un partid politic sau o rea admininistrație, ei fac procesul întreg 
al: Unirei, scorimonind în cei cinci ani din urmă, şi scoțând la iveală . 

y mizerii, abuzuri și revoltă. Robii din Rusia de ieri au aierul că re 

F gretă înfăptuirea unităţei naţionale, și cuprinși. de o bruscă nostalgie a- ` 

„„ <nutului, strigă. din baierile inimei lor românești: = . ENS 
> — 4n România de azi, e mai rău ca pe vremea ţarismului :... 

A Bo A . DE i Ca 

Mai rău ca pe vremea țarisrnului?... a e d paie de a 

„Nu ne-am mira să rostească asemenea vorbe aristocrația. A l 
biurocrația privilegiată a Imperiului, moscovit de ieri, toți „bārinji“ 

- .. deposedaţi astăzi de latifundiile şi slujbele în cari: huzureau. : Price- ! 
pem, de pildă, amărăciunea de refugiat parizian a dlui Krupenski. 
Până ia un punct, înţelegem chiai și pe d. C. Stere; care mai, demult, 
se putea plimba prin Siberia, pe socoteală guvernului din Peţersburg, ' 
exact pentru aceleaș păreri politice datorită căroră, după o scurtă şi . 

` trăndafirie colaborare cu Mackensen, se găsește astăzi prizonierul ` 
Parlamentului român... Dar, să fină un astfel de limbaj tocmai fiii şi -. 
nepoții nenorociţilor bătuţi la tălpi, spânzurați de mâini și îniugaţi la 
plug, fiii şi nepoții ţărancelor maltratate și batjocorite de „stăpânii lor, 
violate și: necinstite pe temeiul senorialului jus primae noctis:), fii ṣi. 
nepoții atâtor servi ținuți în besna neștiinței și a sărăciei? lată ceeace . 
ni se pare mai: mult decât ciudat...  -. aa Aa 
„Prin ce minune mânile acestea, pe cari se. mai văd încă urmele 
lanțurilor, se pot ridica amenințătoare împotriva Statului românesc, și 
gurile acestea, cati nu se puteau deschide acum câţiva 'ani decât subt 
: amenințarea ucigătorului, „Pohod na Sibir“, pot striga dușmănoase, ` 
„fără nici o remuşcare, în:cuprinsul granițelor noastre întregite: —,E -> 
mai rău- decât subt regimul țarist?" e ec 00 5 
D Răsfoiți Memoriile prinţului Urusoff, fostul guvernator al Basara- 
“biei, — pentru ca să nu vobim despre strigătele de -desperare ale 
< revoluționarilor ruşi, ci despre:constatările clasei conducătoare rusești, — ` ` 
şi “teamintiți-vă subt ce apăsare au trăit o sută de ani locuitorii Basa- - 
` -rabiei noastre scumpe. Intâmplător,tocmai acum se publică în' revista 


> 1) Cei cari cred că toate acestea' sunt exagerări stilistice. tendeaţioase, să 
citească docurhentata carte, scrisă în îranțuzeşte de Grigorie Alexiuski, fost deputat | 
în Dumă, şi întiulată Rusia modernă, . pi MR Spit) . 

Viaţa românească din laşi, — care este a aceluiaș Stere dela Cameră, 
„— o.serie de articole ale unuia dintre „cei mai aleşi luptători pentru 
cauza basarabeană, d. dr. P. Cazacu.- Distinsul publicist examinează, 
în culori încărcate de realitate, „situaţia în Rusia înainte de războiul 
mondial“, sprijinindu-se pe cele mai autentice mărturii pentru a arăta 
„că întreaga clasă țărănească din Basarabia „deși personal liberă, era 
sclava arbitrarului, ilegalităței și: ignoranței, Subt imperiul acestor 
împrejurări, țăranul îşi pierde toată energia pentru a-și ameliora în mod 
legal soarta. El devine pasiv şi fără suflet, oferind un teren fertil pentru 
progresul tuturor viciilor ~.. 


a cine credeți că vorbește astfel? Plehanov, Kerenski, sau Lenin? 
Nu. Vorbește contele Witte, fostul prim-ministru al țarului Nicolaie al, 
II-lea. Vorbește unul din apărătorii legitimi'ai autocratismului rusesc. * 
Vorbeşte călăul, înduioșat de soarta tragică a victimei... Intreaga Rusie 
de ieri gemea întradevăr subt- călcâiul opresiunei. Cine no știe? Ad- 
ministrația era pe mâna unor funcționari cári se purtau cu poporul 

„ca seniorii medievali cu şerbii lor. Cenzura reteza orice avânt inte- 
lectual. infiorătoarele ascunzişuri ale închisoarei  Petropavoslovsk 
înghițea în zidurile lor reci şi cele mai timide revendicări cetățenești. 
O sută de mii de proprietari rurali stăpâneau întreaga ţară. Numai 
„Udielurile“ familiei imperiale cuprindeau 50 de milioane de desiatine 
de pământ față de cele 130 milioane de desiatine ale întregei. pro- 
prietăți ţărăneşti. Biurocraţia se întindea ca o pecingine parazitară, — 

« “Statistica arătase în ultima vreme câte un funcționar la fiecare 89 
locuitori valizi. IE 

Dar, dacă aceasta era situația în toată Rusia, soarta bieţilor 
noștri moldoveni de peste Prut pe care-i aştepta o înjositoare desna- 
ţionalizare, se înfățișa cu atât mai tragică. In toată Basarabia n'a reuşit 

Să trăiască nici un ziar românesc. Viaţa națională nu putea să se 
Yefugieze nici măcar în zidurile școale unde câțiva cărturari obscuri 
se canoneau să descure sufletul unei nobile-tradiții. de limbă, în pâcla 
greoaie a slovelor chirilice. Și continuam să murim ca naţiune pe 
acest pământ stropit cu lacrimi, înecat în uitare şi în neștiință, fără 
glorie şi fără rezistență, așezându-ne unica noastră nădejde în admi- 
rabila putere de viață a unui popor care cunoscuse odinioară atâtea 
strălucite zile de mândrie. 


* 
EO k, 


Astăzi, orice s'ar zice, cătușele cele grele au căzut. Țărănimea 
basarabeană a intrat în stăpânirea pământului pe care-l munceşte și 
pe care, o spunem în treacăt fără nici o compătimire pentru clasa 
marilor proprietari expropriați radical, îl va plăti cu 200 lei hectarul. 
Stăpână acum pe prodsul muncei ei, această țărănime își poate crește 
copiii,. neturburată, în şcoli românești ; zăgazurile sau rupt și valul de 
„energii poate ieşi din besna mohorâtă a satelor înstrăinate, câștigând 

„pe seama fieăria locul la care are dreptul să râvnească în propria 

lui ţară. Că în drumul acesta, spre definitiva consolidare a Statului se 
pot ivi piedici sau apariţiuni nedorite, se poate. Ele vor fi date la > 
o parte, de-a bună seama, cu puterile unite ale tuturor Românilor 
iaolaltă, şi nu printr'o încăerare între provincii. 

Constituţia pe care, cu atâta: inoportună stăruință fine so voteze 
partidul liberal, poate fi de-asemeni criticabilă, și în conţinutul ei cași 
în mijloacele cari au fost alese pentru a i se da ființă” legală. Nimic nu 

“ îndrituieşte însă pe nişte oameni, abia scăpaţi din ghiarele unui 
absolutism degradant, să afirme că ea e o „consacrare a regimului de 
arbitrar care sugrumă Basarabia“. Navem intenția Să ne erijăm - în 
apărători ai procedeelor actualei guvernări liberale. “Ba am uni oricând 

" protestul . nostru împotriva chipului cum a fost „ales“ Parlamentul. 
său. Aceasta nu însemnează însă că vedem în textul pactului fan- 
damental un motiv pentru ruperea „contractului“ pe care dnii Bodiia- 
niuc, Ceaglac, Lerner sau Stepanof, "cred că Basarabia Pa încheiat cu 
vechiul Regat, la 27 Martie 1918... Dimpotrivă, față de neplăcerile 
actuale, stârnite de un ministru sau de un prefect trecător, noi-opunem - 
definitiva biruință a vieței naționale pe pământul rupt la 1812 ca o: 
bucată însângerată din trupul bătrânei Moldove, — biruinţă care. dă 
„suprema posibilitate de a remedia orice rău. 

iDar, poate că acest câștig pe seama -patrimoniului nostru de 
rasă nu este suficient pentru a potoli amarnica supărare a domnilor 
pomeniți mai sus. Ar trebui să nu privim deci lucrurile prin prisma 
sufletească, ci să ne uităm, cum Sar zice prin „oglinda stomacului.“ 
De ce se plâng oare îndârjiții apărători ai libertăței țariste, libertate pe 
care sbirii isgoniți astăzi o scriau pe. spinarea lor cu lovituri de 
harapnik? Pentruce nu le place regimul românesc pe urma căruia se 
pot întitula foști miniștri, încasează diurne de deputat și se plimbă în 
luxoase automobile, pe străzile Chișineului, sau pe calea . Victoriei? 
Bucuros suntem dispuşi să examinăm individual, și situaţiile lor per- 
sonale, dacă mântuirea smulsă pe seama Românismului, nu-i multu- 
mește, coborându-ne în trecut prin întunecimile unde vegetau toți 
aceşti foşti dascăli, foști țârcovnici sau foști judecători de pace,-pe 
cari apele revoluționare, — ale unei revoluții făcută de alții, — i-au 
ridicat la suprafață, deasupra unui popor care merită oricum repre- 
zentanți mai vrednici decât aceştia și care, fără îndoială îi va avea 
odată... Ar trebui să mânuim pana viguroasă sáu tăioasa cunoaștere 
de oameni. a dlui Leon Donici pentru a fixa curba ascendentă: reali- 
zată de toţi acești domni cari, ieri mâncau pământ în cine ştie ce 
sat de lângă Nistru, iar astăzi, oaspeţi obișnuiți ai meselor dela Athenee 
Palace poartă mănuşi fine de piele de căprioară și își lustruesc unghiile 

. cu lac. Ei se prefac că. înjură soarta care i-a 'deslipit de Rusia (fără 
ca cel puțin să-i arunce în raiul muritorilor de foame care e Repu- 
blica. sovietică) ei blestemă ziua Unirei, şi își permit să spună că 

„Era mai bine pe vremea Țarismului“. 
Nenorocitul Bâzdâgă de ieri, e astăzi un amenințător Buzdugan... 


* 
% * 

Prințul Urusoff povestește întruna din amintirile sale, o.scenă, 
care ne-a rămas în minte. Noul guvernator al Basarabiei sosise la 
Chişineu de curând, când întro zi i se anunță că o delegaţie de 
țărani, așteaptă cu o plângere pe treptele palatului guvernial. Prințul 
'Urusoff s'a îndurat să primească această ceată de „mojici“ chinuiti și 
firavi, cu priviri rătăcite și nesigure, cu gesturi scurte și speriate. Erau 
țărani moldoveni, porniţi din cine știe ce văgăună de pe șesul basa- 
rabean, cu jalba lor umilă -și șovăitoare.. Când au ajuns înaintea gu- 
vernatorului, s'au repezit toţi. cu. fețele la pământ, întro atitudine de 
prosternare prelingită... Niciunul nu mișca, toți încremeniseră, îndoiți 
de șale, ca înaintea unei divinităţi. Stăpânul lor a stat câteva clipe, 
uimit el însuș, sa apropiat apoi de supușii săi, întrebător. După câţiva 
pași, s'a oprit. Jalba, pe care o-aștepta din mâinile lor tremurătoare, 
n enprociții aceia o- purtau înfiptă de-asupra capetelor plecate... . 

Ei bine, astăzi țăranul acesta batjocorit a ridicat capul. Jaiba 
` lui nu mai e o prosternare, — e un drept. Casa lui nu mai e o întu- 
necată pușcărie, ci o țară în care el este stăpânul. Viitorul lui nu mai 
e pieirea sigură, ci o desfășurare normală a forțelor istorice cari i-au 
stat atâta vreme încătușate. Acum, dacă mai sunt și nesocotiți cari în- 
cearcă să stropească cu noroi orizontul acestei perspective, — nu e 
de mirare. Șantajul regionalist îl cunoaștem, de pe meleagurile noastre. 

Dar, să ni se dea voie să:nu ne speriem de svârcolirile lui ne- 


putincioase. , 
l ALEXANDRU A. HODOŞ : 

Oaspețele cel așteptat 


— Novelă — 


In noaptea aceia, un om intrase în ograda lui Niculai a Dochiei. 
Cum l-a simţit cânele, Dulău, s'a repezit la dânsul să-l muşte și să-l 
îndepărteze de casă. Omul se apăra cu un Pa gros, tovarășul lui de 
drum și ajunse la ușa casei. 

— Ci scoală odată omule, vorbi nevasta din casă, mauzi cum 
bate cânele? 

— laca mă scol, babo; da, cine Doamne! iartă-mă mai umblă 
noaptea pe o vreme ca asta, răspunse Niculai dându-se jos din pat. 


Puse mâna pe băţul lui şi se îndreptă spre ușă. Din spatele ușii strigă 
către cel de-afară: 


— Care-i acolo! 

— Om bun, fă răspunsul. 

-— Dacă-i om bun, ce cauţi la vremea asta pe la casele oame- 
nilor? întreabă Niculai. Pe urmă, ca să se asigure mai mult, continuă: 
Singur? 

— Singur, dacă-ți vrea să mă primiţi, se rugă cei de-afară. 

— Apoi ia să vedem, zise moșneagul şi se întoarse în odae, 
căută pe întuneric chibriturile Și aprinse lampa. 

— Să-i dăm drumul, zise nevestii; ia un om năcăjit, că de bine 
nu umblă el aci pe drumuri! 

Niculai se duse la ușă și o deschise. Făcu loc străinului să 
intre în odae, apoi încue ușa bine, cu amândouă zăvoarele, 

— Sara bună, făcu străinul către Niculai; bine Vam găsit, zise 
către Maranda, baba moșneagului. 

— Bună să-ţi fie inima, răspunse moșneagul, cam supărat că i-a 
stricat somnul. 

Străinul se uită întâi la moşneag, apoi la babă; se uita așa de 


cu drag, parcă nu i-ar fi văzut de cine ştie câtă vreme și i-ar fi dorit 
mult, tare mult. 

Niculai a Dochiei se uită și el la străin, însă omul ce-l avea sub 
coperișul casei sale nu-i spunea nimic, nu-i deştepta nici cea mai mic 


“aducere aminte. Maranda îl privi pe străin cu acea curiozitate pe car 


ţi-o aţâţă vederea unui lucru nou şi neașteptat dar nici ei nu-i spune; ; 
nimic omul ce avea în față. 

Străinul era îmbrăcat soldățeşte, în haine vechi și cârpite. Era un 
om înalt, cu privirea limpede . ce căuta drept în fată, cu musțăţi negre, 
groase. . 

„—li hi rătăcit drumu”, începu vorba. Niculai, gazda. 

«= Rătăcit, răspunse străinul; cu ajutorul lui Dumnezeu l-om găsi 
dimineață. Că eu vin de departe, ; “tare departe şi noaptea-i greu de 
umblat. K 

Străinul se uita prin casă, parcă ar mai fi fost pe` aicea și unele ` 
lucruri parcă i-ar fi adus aminte de ceva. Maranda îl privi bănuitor, 
însă când dădu cu ochii de ochii lui, îi pieri orice îndoială. 

— Apoi să ospătezi o leacă, zise Mienia către străin; tu Marandä, 
ia vezi.. 

— “Mulţămim, răspunse străinul; nu-i nevoe. 

— Dă, “vorbi. “moșneagul, ce so găsi; can război, ce ne-a mai 
rămas. Ai umblat pe-acolo? 

„.— Ei, umblat, zice străinul; pe unde wam umblat eu... Toată 
lumea am călcat-o. Doi ani am stat la nemți prizonier. Eu am fugit 
şi-am tot mers, mult am mers pân'am ajuns la noi, Cacuma de, se 
chiamă că-i țara noastră, ne-am unit şi cu moldovenii și cu românii. 

Maranda așternu mâncare pe masă. Străinul își făcu întâi cruce, 
pe urmă începu să mânânce. 

—- laca, Vasile al nostru, nu s'a mai întors, zise Niculai a Dochiei. 

Nevastă-sa oftă odată adânc şi gândi: De-acuma nici nu l-om 
mai vedea decât pe ceia lume! 

— L-am tot aşteptat, continuă .moșneagul... De: la o vreme ni-am 


luat nădejdea. In zece ani nici o veste nu ne-ă căzut dela Vasile. 


Unde sa dus el, tomna în Siberia l-au dus! 

— Aşa era pe-atunti, vorbi străinul. Poate s'o'atoarce, câți nu 
Sau întors? 

— Am fost noi sorociţi să mavem parte de copii, se tângui 
moșneagul. 

Străinul nu răspunse. Se bucura însă de spusele moșneagului şi 
tăcea, mirat oarecum că nimeni nu-l mai cunoaşte. 

— laca, vorbi străinul după ce ospătă, eu dimineață am să plec 
că mașteaptă un negustor... 

— Apoi te-i culca şi dumneata, că-i fi trudit, zise moșneagul. 

Străinul se căută în buzunar și scoase o batistă în care își ținea y. 
banii. Destăcu batista și numără încet opt mii de ruble. Niculai și 
nevastă-sa se uitau ca aiuriți la atâta bănet, cât nu mai văzuse la ua 
loc toată viaţa lor. Lui Niculai îi trecu prin minte un gând și se uită 
cu atenție la străin, măsurându-l. Baba își zise că trebue să fie bogat 
feciorul. Străinul dădu banii moşneagului ca să îi. păstreze până 
dimineaţă. > 

“Când a avut atâția bani în mânile lui, moșneagul îi strânse cu 
atâta putere, ca şi cum mar mai fi voit să se departă vreodată de ei. 


|li ascunse în odaia cea curată, la un loc pe care numai el îl știa şi 


după aceia veni să se culce. 
— Apoi să dormim, vorbi Niculai “cu vocea cam tremurătoare, 
ăndată se face ziuă. Noapte bună, voinicule. 


| Sau culcat toți trei. Străinul în patul în care dormia Vasile odi- 


Moar, înainte de a fi plecat de-acasă, moșnegii în paturile lor. 


II. , i 


— Nu mau cunoscut, se gândi străinul. Atuncia abia-mi înfiera 


mustaţa. Eram aproape un copil când am plecat și iată, acuma sunt 


7 


om. Mare bucurie am să le-aduc dimineață când le-oi spune cine sunt 
eu. Oare au să mă creadă, se întrebă cu oarecare îndoială? 

Pe urmă, străinul își reclădi toată copilăria lui, cu toate. aminti- 
rile care-i năvăliau puternic în minte şi se simți strâns legat de casa 
lui, de ogorul lor, de toate câte le găsise în ființă încă. Adesea, în 
pribegia lui, socotise că ceasul acesta nu va sosi şi îi venia să creadă 
că el e sortit să trăiască veșnic despărţit de ai lui, și atunci cânta - 
cântece de jale cum auzise pe alții cântând în copilăria lui. 

li era ciudă oarecum că nu l-au cunoscut părinții lui şi îi venia 
să se scoale şi să strige aşa, pe întuneric: „tată i -mamă, eu sunt 
Vasile al vostru şi m'am întors“, însă se reținu, căci așa își făcuse so- 
coteala; că dacă nu l-or cunoaște, el să le spună numai a doua zi 
cine este... 4 

Se înturnă pe o parte, se înturnă pe cealaltă și cu toate că era 
trudit, nu era chip să adoarmă. Se lungi pe spate, își aşeză mânile 
sub cap, și cu ochii deschişi, parcă ar fi voit să pătrundă întunericul 
odăii, rechema clipele de altă dată. I se părea că cei zece ani, cât a 
trecut ‘dela despărțire mwar fi decât o clipă. Şi atunci, în ajunul plecării, 
tot așa, ca. și cuma, nu putea să adoarmă. Gânduri îl frământau atunci, 
gânduri îl frământau acuma. Atunci simţia ca o durere în inimă, păreri 
de rău, teama de necunoscut pe care avea să-l înfrunte, acuma inima 
îi tresăria de bucurie și necunoscutul prin care trecuse îi apărea cu 
pete și luminșuri... 

— Şi viața ai îşi zise, prin câte nu-i e dat omului să treacă; 
dacă are zile, scapă! 

Işi aduse aminte. de văru-său Gheorghe Sfeclă, cu care împreună 
au plecat. Gheorghe a. căzut în Carpaţi şi acolo a: rămas. 

— Dacă mare omul zile, își complectă gândul străinul. 

Niculai, nu putea nici el să adoarmă. li era teamă ca nu cumva 
oaspetele să fie vre-un răufâcător și cine ştie cu ce gânduri a intrat 
în casa lui. Mai ales nu putea pricepe cum de i-a dat banii ce avea 


- asupră-şi să îi păstreze până dimineață. li era ciudă că nu l-a întrebat 
îndată cum îl chiamă, însă tot el chibzui că dacă mar fi voit să-și 

deie numele lui, trebuia să-l creadă pe vorbă. Nu se gândia că acela 
pe care îl găzduia ar putea să fie chiar copilul lui pe care îl aștepta. 
Pe copilul lui, el îl vedea mare, însă în minte avea întipărit chipul 
celui cu zece ani în urmă, flăcău fără mustăți. Banii, nu voia în ruptul 
capului să-i înapoeze. Și atunci, îi fulgeză încă odată î în minte gândul 
să-l omoare, da, să-l strângă de gât prin somn. Cine are să Kef 
Numai el. Și de ce mar face-o, chibzui. Lui cum i-au luat copilul şi 
l-au ucis cine știe unde! 

— Nu-i păcat să omori, se gândi.. Cum mi-au ucis copilul mei 
şi nu le-a fost milă nici de mine, nici de noi că suntem bătrâni Şi 
ware cine să ne ajute? 

Gândul acesta pusese stăpânire pe întreaga lui ființă şi era grăbit $ 
să-l împlinească cât mai repede. Se sculă încetişor din pat şi. stătu 
câtva timp lângă margina patului. Era hotărât și era aa de liniştit 
parcă s'ar fi dus să iea o gură de apă. 

„ Străinul, cu ochii deschişi, îl zări prin întuneric şi îi urmăria 
toate mișcările. Niculai făcu doi pași, apoi se opri, in mijlocul odăii 
ia ascultă. Nu se auzia nici un sgomot din afară, nimic nu se auzia. 

ai făcu . doi pași şi se opri lângă patul în care odihnea străinul. 
Ascultă iar şi deodată î își apăsă greu mânile pe gâtul celui care dormia 
şi strânse puternic. Străinul se svârcoli și abia putu să spună: Tată! 
Cuvântul acesta pe care nu-l mai auzise de zece ani. îl cutremură. 
Glasul îi era cunoscut; numai Vasile îl chema aşa de dulce când era 
mic. Mânile lui Niculai se deslipiră de gât şi lipsit de puteri căzu pe 
trupul copilului, isbucnind -în hohote de plâns. 

— Ce-i, ce s'a întâmplat, Doamne? întreabă Maranda speriată și 
sări din pat aprinzând o luminiţă. 

— laca, s'a întors Vasile, vorbi printre lacrimi Niculai, și greu 
păcat a căzut pe mine, ho- ho-ho! 

Cu ochii lui blânzi şi iertători, Vasile privia în ochii maică-sei, 
care îşi vedea copilul și se mira ea însă-şi cum de nu l-a putut cu- 
noaşte dela început, ori poate că Dumnezeu i-a luat minţile îu ceasul 
acela, orbind-o de fericirea neașteptată ce-i intrase în casă... 


VASILE 'SA VEL 

 I[arăş năvala străinilor 


— Câteva dispoziții ale tratatului de 'pace — 


Mişcarea studenţească, care continuă să se menție ca una din 
cele mai grave probleme dela ordinea zilei, încurcă serios sforăriile și 
tactica partidelor noastre politice. Cititorii noștri îşi reamintesc, desi- 
gur, de platforma electorală a acestor partide. Cu fiecare alegere apă- . 
reau în fața alegătorilor, deoparte „trădătorii“ de alta „salvatorii“ țării. 
Dar, cu. toate alegerile numeroase — prea numeroase chiar — cu. 
toată răfuiala din Parlament și din ziarele de bulevard, chestiunea 
„trădării şi salvării“ țării rămânea tot aşa de nelămurită. Era și firesc 
să se întâmple astfel, deoarece rezultatul pozitiv se căuta în succesul 
imediat: vânturarea intereselor țării era numai un mijloc spre a-l atinge. 


Multe din lucrurile pe cari nu au voit să le lămurească până 
astăzi toate campaniile electorale, sunt pe cale să le lămurească stu- 


denţii prin mișcarea ce-i frământă de mai bine de două luni. Mișcarea 


ii ni a lovit cuiul în cap şi fără să fi intenţionat, a ajuns și. 
ea la Conferinţa păcii, pentru-că într'adevăr, de deacolo se trag şi unele 
din cauzele mișcării lor de astăzi. 

Amuţirea șampionilor noștri politici, pe cât de neașteptată, pe atât 
este de esplicabilă. Sa întâmplat par' că dela un timp încoace, ceva 
neobișnuit. Societatea românească cu reputaţia sa de o superiicialitate 
cunoscută a început — spre sincera noastră bucurie — să raţioneze, 
să aprofundeze lucrurile, cântărind nu numai' vorbele, ci și faptele: 
oamenilor. Și când e vorba de fapte, unii politiciani nu rezistă nici 
celui mai nevinovat examen. Este o evoluţie firească aceasta, adevărat, 
cam târzie, dar nu prea târzie. Meritul, de a fi îndrumat opinia pu- 
blică în aceasta direcţie, îi revine, hotărât, în mare măsură studenţimei 
noastre. 


In căutarea mijloacelor de-a opri năvala străinilor, era firesc ca 
studenții să scoată la iveală întreg complexul de cauze care îngreu- 
nează așa de mult situația elementului românesc în propria lui țară. 
Și cu cât opinia publică pătrunde mai adânc problema, cu atât mai 

mult „salvatorii“ țării se transformă în pitici, bucuroși că nu-i ob- 
servă nimeni. 

Problema străinilor în România a sădit-o, propriu zis, tratatele de 
pace, a alimentat-o şi a copt-o administrația statului român. In- 
tPadevăr, studiind clauzele tratatelor de pace, vom ajunge la dure- 
roasa constatare că România nu a avut apărători la Paris. 


Chestiunea cetățeniei române — principalul izvor al pacostei cu 
străinii — este regulamentată de tratatul dela. 9 Decemvrie 1919, de 
convenția suplimentară a tratatului.cu Austria. In sensul dispoziţiunilor 

din acest tratat: 
, a) vor fi recunoscuţi cetățeni români, cu drepturi depline și fără 
nici o formalitate, toate presoanele domiciliate pe întreg teritoriul Ro- 
mâniei din momentul intrării în vigoare a acestui tratat, 

b) vor fi recunoscuți drept cetățeni români acei locuitori din 
Austro-Ungaria mai bătrâni de 18 ani, cari au facultatea în baza 
acestui tratat. să opteze pentru cetăţenia română și însfârșit, 

c) naționalitatea română se poate câștiga de plin drept şi prin 
simplul fapt al naşterii pe teritoriul României de persoanele cari nu pot 
dovedi o altă naţionalitate câștigată prin naştere. 

Prin urmare, tratatul din 9 Decemvrie 1919 ne impune ca cetă- 
teni români pe toți aceia cari sunt domiciliați pe teritoriul României 
în momentul ratificării tratatului — adecă până în 1920 —, pe toți 
aceia cari numai sau născut pe teritoriul revenit nouă și inderizabili 
altora (cehilor, sârbilor) și însfârșit cu oarecari condiții de etate şi 
termen, pot opta pentru “cetăţenia noastră toți aceia cari au locuit 
vreodată pe teritoriul nostru. Cu un cuvânt, au devenit cetățeni ro- 
mâni toți aceia cari au vrut până 1920, sau, prin opțiune până în 
1921—1922. 

l Față cu aceste dispoziţii extrem de păgubitoare și nedrepte pentra 
noi, tratatul dela Trianon . cu Ungaria (4 lunie 1920), reglementează 
pentru ceho-slovaci şi jugoslavi, aceaşi chestiune cu totul în alt spirit. 

Articolul 61 prevede ca regulă generală următoarele : 


Toate persoanele cari sau indigenat pe un teritoriu ce mai demult 
aparținea monarhiei austro-ungare, cu excepția cetățeniei maghiare, vor 
câștiga imediat cetățenia statului care exercită suveranitatea asupra 
teritorului respectiv. lar articolul următor vorbește astfel: In Ceho- 
Slovacia și lugoslavia cetățenia acestor state va putea câştiga numai 
de acele persoane cari au avut indigenat înainte de 1 Ianuarie 1910. După 
această dată, cetățenia se poate câştiga numai cu învoirea statului 
respectiv. Dacă această învoire li-s'a denegat, aceştia vor câștiga cetă- 
tenia statului unde au avut indigenatul din urmă, ceiace pentru Ro- 
mânia înseamnă domiciliu în baza tratatului din 1919. lată deci, că 
tratatul dela Trianon nu numai că restrânge stabilirea elementelor 
indezirabile pe teritoriul Jugo-Slaviei și Ceho-Slovaciei, ci în acelaș timp 
deschide pe seama lor o nouă portiță spre România. 


| Punând dispoziţiile celor două tratate faţă în faţă, am fi curioși 
să știm cine mai îndrăzneşte să pretindă că interesele țărji românești 

au fost reprezentate și apărate la Conferinţa păcii?... lată de ce sau . 
închis ghiozdanele d- “lui Vaida-Voevod și ale dlui Mârzescu, încheind 
volens-nolens, mai mult nolens, polemica „tradării și salvării intere- 
selor ţării“. Pentrucă nu prevăzuseră această incomodă eventualitate. 

In afară de clauzele tratatelor, chestiunea străinilor — durere 
astăzi cetățenia de plin drept — sa mai agravat şi din lipsa de pri- 
cepere şi interes a administraţiei româneşti care — după câte am. 
văzut — de multe ori se bucură de clauzele tratatului. Aci, fireşte, nu 
mai lipsea interesul, ci el devenea de altă natură. Astfel am ajuns în 
trista situație, ca pentru oprirea năvalei străinilor să nu dispunem decât . 
de o singură lege, acea din 2 Martie 1921 votată de guvernul Ave- 

„rescu care "deși înțelept redactată, nu caprinde decât laturea poli- 
ţienească și economică. .De laturea politică nu se putea ocupa, fiindcă 
aceasta s'a creiat mai târziu. 

Dacă este adevărat, că tratatele trebuesc respectate, tot atât de 
adevărat este că statul va trebui să ia măsuri de apărare. Și aceasta 
se poate face chiar respectând tratatul. Pentru aceasta vom da un 
exemplu actual, petrecut la 'una din fabricele din Cluj. Un individ pro- 
duce un certificat de naştere din Halmei, în baza căruia e recunoscut 
drept cetățean român. Intrând în țară nu se stabilește la Halmei, ci 
aici în Cluj. Neputându-l expulza din cauza tratatului, îl putem totuşi 
evacua la Halmei în baza legii votată de guvernul Averescu. Evacua- 
rea la Halmei, suntem siguri că va însemna repatrierea: sa în Ungaria, 
deorece misiunea cu care a venit dela Budapesta îl leagă, anume de Cluj. 

lată unul din miile de caznri care sar putea rezolvi fără să ne 
izbim de tratat; evacuarea la locurile de origine din motive de ordin 
economic. Fireşte, aceasta numai pânăcând nu va veni un guvern care 
să. găsească Și “mijloace de ordin politic, care trebuesc cu orice chip 


găsite. 
I. RĂNĂȚEANU 

Din trecutul artei noastre . 


= Peisagistul ‘Andreescu. — 


_ Intra. doua jumătate a secolului trecut, pe vremea când Grigo- 
rescu, întâiul nostru pictor național, punea temelia măreței sale opere, 
țara noastră'se împărtășea din opera — sfințită cu darul lui Dumnezeu — 
a peisagistului.lon Andreescu. 


Și poate că această apropiere chiar, această înfrățire în activi-" 


tate ce-i caracterizează până la un punct pe Andreescu și pe Grigo- 
grescu, — această fatală apropiere poate îndreptăți punerea alături 
de Grigorescu a marelui peisagist Andreescu. 

= Insă cu un temperament mult mai firav și cu mult mai neadap- 
tabil mediului, Andreescu, crescut în școala naturei şi adăpat la is- 
voarele de nesecate inspiraţii ale piktorilor dela Barbizon, a rămas 
până la sfârșitul scurtei lui vieți lipsit aproape cu desăvârşire de 
imensa fericire a izbânzilor. 

Departe de a nu fi fost cunoscut și prețuit, întru cât pictura lui 
atrăsese atenția câtorva cunoscători, Andreescu rămânea în penumbra 
în care a și pierit, din pricina faimei așternute mai repede, printrun 
capriciu al sorții, asupra ilustrului său tovarăș de vise și de activi- 
tate, Nicolae Grigorescu. i 

„Ceeace n'a împedicat, fireşte, ca de îndată ce a dispărut An- 
dreescu, opera lui să. fie mult prețuită și precupeţită cu aur de acei 
ce băgaseră de seamă în sfârșit, ca murit încă un artist mare şi tot 
deodată un mare nedreptăţit. 

__De o cinste sufletească fără de margini, acest adevărat Chatterton 
al picturei noastre — fiindcă tuberculizarea lui a fost o quasi sinu- 
cidere, — sufletul acesta rar și atât de bogat dăruit pentru .imortali- 

zarea pe pânză a frumuseţilor, țării noastre şi- a păstrat până la tapai 
Impecaoiui „credo“, cu care își i începuse activitatea. _ 


* * 
* 


+ De fel din oraşul Buzău unde se mai găsesc prin câteva case 
câte-o pânzişoară, vre-un colț de natură, sau câte-o natură moartă. 
sfințită de penelul lui, Andreescu, nu mult timp dupăce se întorsese 
din streinătate, deschise o expoziție, unica-i expoziție, întro clădire 
de lângă biserica Stavropoleos, acolo unde s'a ridicat palatul poștei 
şi telegrafului. 

Insă tare bolnav, mohorât de sfârșitul pe care și-l presimțea, 
Andreescu deabia desfăcu, şi cu câtă greutate, câteva tablouri. 

Preţurile modeste din. catalog, -— patruzeci, șaizeci, optzeci, o 
sută de lei, cel mai scump tablou era o mie de lei! — nu prea impu- 
neau plutocraţilor noștri cari se îndeletniceau pe atunci cu achiziţio- 
narea de picturi proaste, dar scump plătite p'aiurea. 

Așa că artistul, după ce-și ruinase deabinele sănătatea, muncind - 
în mijlocul naturei, pe o vreme aspră, realizând câtevă ierni, uimi- 
toare prin sinceritatea, absenţa ori căror trucuri, ca și prin senti- 
mentul cu care sânt cetluite, deabia îşi încăpută o sumă cu care să-și 
acopere cheltuelile. . 

Aceasta era lovitura de graji, acordată cu toată ușurința de bo- 
gătașii noștri cari trebuiau, după vre-o câteva luni, să-și sapure 


pozele marelui peisagist. 


* 
kod 


Puține la număr, picturile lui Andresen strâns legate prin technica 
lor de acele ale marilor peisagiști de la Barbizon, aproape toate lu- 
crările acestui peisagist de mare aliură, — roadele unui suflet de 
artist ajuns la o rapidă maturitate, — dau pe faţă, cu toate, o adâncă 


înţelegere a tuturor tainelor picturei. 


X 


Călăuzit însă mai mult de instinct, de adâncul sentiment al 
naturei, cu care fusese dăruit și care precumpănește în mai toate lu- 
crările lui, Andreescu rămase cu totul strein de orice facticități de. 
execuție, de tot ceeace împinge-spre manieră pe alții şi atrage mai cu 
osebire, prin părții comune pe profani și pe falşii cunoscători în 
ale artei. 

Nu-i de mirare deci că aproape în toate peisagiile lui Andreescu” : 
morocănoşia, tristețea naturei e redată cu o putere ce-i peste putință 
să nu impresioneze. 

In, toamnele lui domnește toată tristețea toamnei noastre, cu 
trunchiuri de copaci vlăguiți și cu raviști de păduri destrunzite. . 

Rar se arată vre-o făptură vie în aceste sincere închegări ale 
dezolării firei. lar cerurile din pânzele lui Andreescu, stăpânite de în- 
vălătuciri de nouri groși, — împlinesc până într atâta fondul acestor 
adevărate drame ale naturei, că-i peste putință să nu simți cum inten- 
țiile artistului sânt deplin înfăptuite. 

Dar, printre alte -frumuseți din „Muzeul Simu“ sânt și „câteva 
minuni picturale datorite lui Andreescu. Și printre acestea un peisaj 
cu o priveliște dela Fontainebleau, — una din operele cele mai de 
valoare ale picturei românești.. 


+ $ 
$ 


Inimitabil, ca şi Grigorescu, până astăzi Andreescu rămâne in 
şcoala noastră de pictură una din acele personalități distincte, a căror 
originalitate întrece totdeauna vremea în care trăesc. 

De aceea opera lui Andreescu, de prin câteva colecții, din „Mu- 
zeul Simu“ şi din „Pinacotecile Statului“, este un adevărat mijloc de .. 
inspirare și tot deodată un isvor de împrospătare a puterilor şi de > 
refacere - pentru reprezentanții splendidei „aureamediocritas“, ca şi 
pentru toți acei ce simt în ei o adevărată chemare pentru artă. 

Ca și marii lui precursori din ilustra școală peisagistă amintită, 
Andreescu trebuie socotit, alături de marele Grigorescu, ca unul dintre 
acei puţini cari însemnează în artă caracteristica unei epoci. 


N. PORA 

0 nouă formulă a echilibrului european 
— Intre Roma şi Paris — 


In ultimul timp, de câte-ori voim “să auzim o formulă clară și 
precisă a politicei zilei, trebue să plecăm urechea spre Roma. Un gu- 
vern de oameni noi încearcă să introducă mijloace noi în toate ra- 
murile activității publice. Firește, raporturile internaționale ale regatu- 
lui cu puterile străine se resimt adânc de această mentalitate care 
conduce destinele Italiei. Astfel în locul expozeurilor alambicate ale 
contelui Sforza și în locul urzelilor secrete ale lui Schanzer, Europa - 
aude accente sincere, necunoscute încă în lumea diplomatică. 

A vorbit din nou Mussolini, în Senatul italian. Cam brutal poate, 
“în tot Cazul însă pătruns de o sinceritate care dacă nu va putea re- 
para răul trecutului va putea cel puțin deschide noui perspective: 
pentru viitor, discursul lui Benitto Mussolini a sunat ca un necrolog 
al Impătritei Antante. Şi cum necrologul acesta se rostea la Roma, în 
ceasul în care Franța şi Belgia, singure în Ruhr, reprezentau ultimul 
rest al grupării politice care câștigase războiul și în. care Italia putea 
să joace un rol  hotărîtor, cuvântul primului ministru fascist trebue 
cunoscut și trebue înţeles, în lumina însemnătăţii sale adevărate. 

Drumul dela Londra la Paris, bătut de un Delcass€ și urmat până 
în ultima clipă de jertfa unui Briand, nu mai însemna de mult legătura 
între doi poli ai unei aceleiași politice. Franța, legată prin rostul ma- 
rilor nenorociri ale trecutului și prin spectrul mereu mai ameninţător 
al primejdiilor viitorului, de litera tratatului dela Versailles, urmează 
o politică de executare integrală a păcii. 

In fața Franţei, însă, Germania întrigurată de dorul revanşei às- 
cunde în formulele celor mai curioase expediente diplomatice, gândul tu- 

3 turor guvernelor Reich-ului de-a câștiga timp și de a pregăti răstur- 
narea situațiunei politice. Germania nu e o necunoscută în ecuațiunea 
politică a Europei: ea è factorul sigur al unei acțiuni de stărâmare 
a unor tratate cari o încătușează în realitatea unei înfrângeri. 

Care a fost din ceasul păcii, atitudinea Angliei? Dacă nu ar 
părea paradoxal să legăm de opera unui Lloyd George noțiunea de 
constanță şi de preciziune, am spune că ea a însemnat o linie dreaptă, 

Războiul terminat, dotitiaeatul a pierdut din importanța lui; Germania 
înfrântă, despuiată de colonii și lipsită de o flotă de răsboi, a încetat 
de a mai fi. o primejdie pentru Imperiul insular; echilibrul continen- 
tal odată restabilit, problema politică a Europei” sa schimbat radical 
din punctul de vedere al guvernului dela Londra. 

Anglia a urmat de fapt un drum drept. Germania prăbușită, nu 
mai putea fi privită ca o dușmană a Marei Britanii. Probleme senti- 
mentale nu preocupă guvernele dela Londra. Canalul Mânecei avea 
deci iar să se adâncească. Imperiul liberat de preocupările europene, 
avea probleme mai mari în fața sa. Influența sa în Egipet trebuia în- 
tărită împotriva curentului naționalist; în Orient probleme economice 
îi probleme politice de o importanță hotărâtoare trebuiau soluționate. | 

ela Mossul la golful Persic o mare intreprindere începută destul de ~! 
fericit, era ameninţată de mișcarea Kemalistă. In Indii, o nouă încor- 
dare era necesară pentru a garanta un „statu-quo“ care constituie 
mândria Angliei. 

Anglia avea mult de lucru! Ea nu se mai putea preocupa cu 
micile, cu măruntele probleme europene. : Și apoi, dece ar întări ea 
prea mult puterea Franţei în Europa? Dece ar rupe ea echilibrul atât 
de drag diplomaților dela Londra, apăsând în mod hotărât balanța în 
favoarea Franţei? Dece ar adânci ea controversa care o despărțea de 
Berlin, azi, când Germania învinsă putea fi privită cu simpatie chiar? 
Dece ar da ea republicei un sprijin nelimitat, care ar îngădui Franței 
să urmeze cu mai multă autoritate și prestigiu o politică orientală 
prea independentă ? 


* 
* * 


E inutil să reamintim trecutul apropiat al anilor de după război, 
al conferinţelor nenumărate, al acelei epoci de diplomație ambulantă, 
epocă ce va cere o vastă cultură geografică istoricului care mâine 
va schița diversele ei aspecte. ; 

Spa, San Remo, Cannes, în fine Genova, Londra, Paris, Lausanne, 
au fost etape ale unei lungi călătorii, care având să precedeze divor- 
țul, însemnau nepotrivirile de caracter ale soților. Dar iată că tribuna-: 
jul opiniei publice pregăteşte sentința. Şi, poate, că nu a fost fără 
un anume înţeles, ca tocmai la Roma, în față senatului Italiei, şeful 
unui guvern, să spue fără înconjur, adevărul pe care toți îl vedem, dar 
pe care nimeni nu îndrăznea să-l mărturisească. 

— „Nu a fost problemă importantă, în care puterile aliate să fie 
de: acord”, nu a fost hotărâre de luat, care să fi strîns pe toți laolaltă. 
In asemenea împrejurări, trebue să ne întrebăm dacă Antanta mai. . 
există oare, sau dacă existența ei mai are vreun rost?“ N 

'Sunt întrebări cari cuprind şi răspunsul lor. Acesta e cazul cu r 
întrebarea primului ministru italian. Franfa şi Belgia sunt în Ruhr; 
ele răspund unui atac violent al urei și al șovinizmului german, — - 
Dincolo de Ruhr un mare război politic și economic, dacă încă nu 
militar, aduce iar față în față pe adversarii războiului de ieri. Dar oștile 
aliate nu mai sunt împreună. Zona engleză deși ocupată încă, e con- 

- siderată ca neutră, şi pentruca trenurile franceze să- poată trece pe la 


Colonia, e nevoe de mai multă diplomaţie, decât dacă ar fi vorba de 
un neutru adevărat. j 

Dar dacă oştile.nu mai sunt alături, politica guvernelor nici ea. 
nu mai are nici un punct comun. In parlamentul dela Londra liberalii. 
lui Lloyd George atacă fără rezerve, cu patimă chiar „agresiunea“ 
Franţei. i ea 
Partidul muncitoresc denunță pericolul lui militarist pe care îl repre- 
zirită politica lui Poincaré. Și singurul răspuns pe care îl dă Bonar Law, legat: 
de răspunderea guvernului, e că Anglia nu crede că are dreptul să se 
opuie pe față acțiunei guvernului francez. Și astfel, acelaşi om care 
în ajun spusese, că dacă Anglia va fi nevoită să-şi retragă trupele de 
ocupație dela Colonia, aceasta ar însemna sfârșitul Antantei, face 


„unica rezervă a unei neutralități biruitoare care încă nu trebuia pă- 


răsită. ` 


Balanța forțelor e încă, netăgăduit, de partea Franței. O armată. 
intactă și o situațiune economică normală, îi îngădue ori când să. 


` facă față unui atac al Germaniei de azi. 


„Problema se punea însă pentru ziua de mâine. Care va fi capa- 
citatea de luptă a unei Germanii noui, întărită prin disciplina a 60; 
de milioane: de oameni, având în spatele ei imensele rezerve ale Ru- 
siei sovietiste și sprijinul netăgăduit al tuturor învinșilor de ieri? 

In clipa când puntea care lega Dover de Calais se ridică, şi- 


“când Canalul Mânecei reîncepe să fie : hotarul a două politici deose-: 


bite, Parisul privește spre miază-zi. Instinctiv, la Roma, oamenii con- 
ştienți privesc la rândul lor spre Paris. In uriașa frământare a lumei 
germane, ltalia simte ca o vagă amenințare pentru viitor. Brenerul. 


„este azi hotarul unei Italei puternice și învingătoare, hotar inviolabil 


„cât timp în Tirol, o republică austriacă, izolată și robită de povara 


celei mai grele catastrofe economice, nu cere alt drept decât acela. 
de a trăi. Dar republica Austriacă, este, de sigur, o formulă politică 
fără viaţă și trecătoare: mai curând sau mai târziu, Brenerul va des- 
părţi Italia de o Germanie unitară și puternică, dornică de realizarea 
marilor idei, a Europei Centrale teutone și a unui „Drang nach Osten“, 
idei politice oprite o clipă în mersul lor înainte de accidentul unei 
înfrângeri militare. 

Fără îndoială, Italia trebue să privească spre apus, căci numai. 
întracolo se poate cristaliza o nouă formulă de echilibru politic. Nu- 
mai cu Franţa se poate consolida o înțelegere pe baza apărărei tra- 
tatelor existente. Numai cu Franţa, o comunitate de interese poate: 
sigila o comunitate de concepţii politice durabile. i 

Henri de Jouvenel, la Paris, Gayda la Roma au fost, aproape în 
același timp, autorii noului curent; Fiecare mergea spre 'acelaşi scop, 
dar fiecare a întrebuințat argumente speciale. E de sigur foarte in- 
teresant a se- cunoaşte astăzi, ecourile presei franceze şi ale celei ita- 
liene, cari au îmbrățișat acest nou, și totuşi vechi, program politic. 

In Le Matin, Jouvenel constată; cu amărăciune defecţiunea An- 
gliei și se întreabă care e soluțiunea zilei de mâine. Și atunci auto- 

rul exprimă 'în mod fericit această soluţie: „Alpii sunt mai ușor de 
trecut decât Canalul Mânecei; ei despart mai puțin decât marea. Există -. 
o conștiință continentală pe care Insularii nu o pot pătrunde, după 
cum există o legătură de sânge, care apropie pe Latini, și nu pe 
„Anglo-Saxoni“. 

La Roma, Messagero și. Tribuna în mod spontan se făceau ecoul 
aceluiaș cuvânt de înfrățire latină. 

Sunt acestea numai începuturi, dar începuturi simptomatice pentru 
evoluțiunea politicei europene. Drumul. cel bun a fost însemnat. 
Primejdia a făcut iar să răsune glasul conștiinței latine, care dela 
Roma la Paris, strânge un bloc de aproape 80 de milioane de su- 
flete. Avem dreptul deci să fim recunoscători Germaniei, pentru acest | 
nou dar, pe care nedibăcia și mai ales lipsa de psihologie a cârmui- 
torilor ei de totdeauna, îl ofere lumei, și mai ales lumei latine, 

De-acum Italia urmează drumul cel adevărat al intereselor ei și 
al intereselor păcii. Benito Mussolini, conştient de marea poruncă a 
ceasului, întinde iar o mână amicală peste Alpi. Gestul său e încă 
timid şi are numai înțelesul unei făgădueli: dar pasul cel mare a fost : 
făcut, și mai curând decât cred mulți, solidaritatea latină va lua înfă- 
țişarea” solemnă a unei alianţe politice. 

La Paris, aceiași pornire de prietenie se desemnează în favoarea 
Italiei. Asprimile unei politici prea intransigente și mai ales suparările 
mici ale unor controverse trecute, vor face loc, încetul cu încetul, unui 
avânt de simpatie, care poate, în ceasul acesta mai ales, să se așeze 
la baza unei pure frăţii de arme. 


Dela Paris la Roma se ridică în ceasul acesta o tranşeie care să 
apere drepturile sacre ale Victoriei. Dela Bucureşti la Varșovia un dig 
` viu a fost durat de prietenia sinceră a două ţări, tinere dar mândre ` 
de puterea lor. 

Europa poate să fie liniștită. Când ceasul părea mai greu, soarta 
a vrut să înfăptuiască o nouă formulă de echilibru politic. 


Paris, 10 Martie 1923. : 
i VINTILA PETALA 

Obstrucția împotriva Constitutiei 


_— O privire asupra situației politice — 


Nu credem să invidieze cineva soarta guvernului actual. 

Din primele ceasuri ale existenței sale, a reușit să stârnească 
pretutindeni un zgomotos val de protestare. Ziua bună, zice dictoaul 
meteorologiei empirice, se cunoaște de dimineaţă... Ei bine, partidul li- 


beral, din clipa în care s'a instalat la cârma țărei, a stârnit o furtună 


care nu sa mai putut preface în vreme senină. Atmosfera este astăzi, 


“în mod firesc, mai încărcată decât oricând. 


Mai întâi, alegerile. Alegeri cari, executate subt comanda dlui 
general Văitoianu, au fost aspre brutale și mincinoase. Corpul electo- 
ral a fost frânt, fără scrupul, subt apăsarea violenței, iar acolo. unde 
intimidarea n'a atins ţinta dorită, pumnul rigid s'a desfăcut binișor, 
şi degetele îndemânatice ale puterti executive au operat subt ocrotirea 
nopței, în misterul urnelor. Din această încrucișare fericită a abuzului 
cu scamatoria, s'a născut un, Parlament pe care, cu drept cuvânt, 
alegătorul nu Pa putut recunoaște drept copilul său legitim. Majorită- 
țile cari se pregăteau să fericească România-întregită cu o serie de 
legi binefăcătoare, nu erau decât niște antipatici pui de cuc. 

Nu e de mirare, deci, pentruce aceste Adunări, cărora li se atri- 
buie sarcina de a elabora o nouă Constituţie, au fost întâmpinate 
dela început de o categorică ostilitate. Partidele de opoziție și-au 
manifestat indignarea lor într'o formă care nu lăsa loc la nicio în- 
doială în ceeace priveşte atitudinea lor viitoare. Parlamentul a fost 
boicotat, tăgăduindu-i-se la toate 'răspântiile, dreptul de a se înfățișa 
ca expresiunea adevărată a voinţei obștești. 

In asemenea condițiuni, am avut toată dreptatea când am afirmat 
în paginele acestei reviste, că stăruința d-lui lon I. C. Brătianu de a 
vota Constituţia e mai mult decât inoportună: e aproape primejdioasă. 
Alta ar fi trebuit să fie atmosfera necesară votărei pactului nostru 
fundamental. Momentul ideal ar fi fost acela al unui consens general ` 

între partide. lar, dacă armonia aceasta nu sar fi putut realiza, — 
unanimitățile sunt o utopie politică, — cel puţin guvernul chemat să 


codifice normele tradiţionale ale vieţei noastre constituționale, să fi 


fost cristalizarea lămurită a dorințelor populare. In privința aceasta, 
se poate lua drept pildă chipul în care a fost înfăptuită legea împro- 
prietărirei, de către guvernul prezidat de d-nul general Averescu. A 
avut și acest guvern, destule dușmănii. Lupta cu opoziția a fost chiar 
foarte aprigă, arma retragerei din Cameră a fost întrebuințată și 


atunci. Tăişul ei n'a atins însă nicăeri opera de legiferare clădită - 


astfel, şi, cu toate criticele ce i s'au adus, reforma a fost votată în 
mijlocul unei adevărate însufleţiri. l 

| Nu tot acelaș lucru s'a petrecut şi cu proectul de Constituţie al 
partidului liberal. D-nul lon I. C. Brătianu culege roadele unei ne- 
mulțumiri generale. Și, ceeace este foarte caracteristic pentru a fixa 
adevăratul cadru al situației, nu atât cuprinsul Constituţiei în sine, ci 
mai mult împrejurările în cari se desfășoară încercarea de a o vota, 
provoacă dificultățile în care. se sbat propunătorii ei. 

Buba cea mare e, fără îndoială, însăş structura acestor iritante 
Adunări Constituante. Dar mai e şi altceva. Platforma de asupra căreia 
sa prezentat partidul iiberal în fața țărei wa fost niciun moment 
nevoia de a redacta noua Constituţie. Nu. Făgăduiala amăgitoare a 
fost alta: refacerea economică a României... Guvernul precedent dá- 
duse Statului-întregit ordinea interioară necesară oricărei propășiri, 
încheiase capitolul reformei agrare, refăcuse traficul pe căile ferate și 
întocmise ceadintâi cumpănă bugetară dela război încoace, realizând 
un echilibru între venituri şi cheltueli. Partidul liberal făgăduia însă 

i mai mult. D-nul Vintilă Brătianu se ridicase amenințător împotriva 
egilor financiare ale d-lui Titulescu, și agita în aer o rețetă făcătoare 
de minuni: Prin noi înși-ne. Un partid impopular pretindea să fie 


întărit în scaunul guvernărei, pe temeiul priceperei sale în meșteșugul. 
de a conduce trebile publice. Promitea să fie un antipatic, dar price-. 


“put gospodar. Și a gospodărit mai bine de un an. 
Legenda însă,.s'a prefăcut repede în cenușe, odată cu iluziile 
naivilor. O lume întreagă, decepționată, ostracizează astăzi pe aceşti 
scamatori, prinși cu ocaua mică.. Nemulțumirile fierb în surda vâltoare 
a opiniei publice, căci, dacă deziluzia rămasă în urma unor oameni 
în care ai crezut cu frenezie e plină de amărăciune, nimeni n'a iertat 
vreodată nepriceputului nedorit de nimeni, care a avut îndrăzneala 
să ți se împună cu forța... 

* x 

. * 

O parte din partidele de opoziție sau hotărât deci să-și unească 
puterile pentru a canaliza pe seama lor aceste nemulțumiri. Acordul 
naționalo-țărănist e cunoscut. Mijloacele sale de luptă, de-asemenea. 
E un asediu gălăgios și intempestiv împotriva unui edificiu care 
trosneşte din toate închieturile. Nota ridicolă, se înțelege, nu lipsește. 
Primele valuri de asalt, pornite în ziua când sa depus în Corpurile 

col toată proectul de Constituţie s'au desfășurat în sunetul trâmbi-: 
telor de hârtie și a uruitoarelor de lemn, cari au umplut încinta 
austeră, cu zgomotul specific al învăimășelelor din bâlci. A fost, în 
aer, o ploaie de „confetti“ și serpentine care dădea ședinței istorice 
o caracteristică. înfăţişare de Carnaval... Evident, au fost şi câteva 
încăerări, în deranjul cărora Sau ilustrat „leaderii“ atletici ai ambelor 
tabere. Epilogul: câteva excluderi, o serie "de întruniri er o ma- 
nifestație de stradă, și, bineînțeles, hotărârea d- lui lon I. C. Brătianu 
de a merge până la ‘capăt. . 

Se va merge într adevăr până la capăt? Poate că da, poate că 

nu... Să nu ni-se ceară să fim profeți. Un fapt este sigur: guvernul 

t liberal își trăeşte ultimele zile. De aceea, desigur, se agaţă cu atâta - 
disperare de ceeace i-se pare că este suprema ţintă a existenței sale: 
noua Constituţie. 

E posibil ca această Constituţie să fie votată. Vâlva stârnită în 
jurul ei, se va potoli atunci. “Uruitoarele se vor opri. Serpentinele se 
vor mătura de pe jos. Dar, urmarea? Cine va primi asupra sa însăr- 
cinarea de a lichida greaua moştenire — cealaltă moştenire, a guver- 
nărei? Din întâmplare cele două partide, unite astăzi pentru a face 
numai obstrucție fără să fi elaborat un plan constructiv pentru vii- 
tor, se găsesc laolaltă în aceeaș tabără, dar concepțiile lor de gu- 
vernământ rămân prófund deosebite. Oricât talent de a pertracta are 
dl Iuliu Maniu, cu greu va putea împăca mentalităţile atât de dispa- 
rate ale dlor Mişu Cantacuzino și lon Mihalache, pentru a nu mai 
vorbi de proprii săi partizani. i 

Unde este deci, deslegarea crizei, care, virtualmente sa deschis? 
In mod firesc, ea se găsește în tabera unitară. a acelor forţe politice, 
cari n'au oscilat în atitudinea lor, wau trecut dincolo de marginile 
legalităţei, mau atacat prestigiul Coroanei şi mai ales, s'au pregătit 
în linişte pentru a elabora un serios program de guvernământ. 

rând-nevrând, dl. general Averea va fi mâine, „din nou, arbi- 


trul situației... pu 
Sl px ION BALINT 

Viaţa literară 


Literatura de război 


` Versuri de Camil. Petrescu 


In toate ţările al cărot pământ a fost sfășiat de dâra neagră a’ 
tranșeelor, atitudinea scriitorului față de război s'a despicat în două 
ipostaze diferite: sau a fixat o impresiune personală față de marile re- 
' alități ale măcelului, sau a reprezentat o rezonanță a năzuințelor . colec- 
tive. Nu cunosc un al treilea ecou pe care să-l “fi avut uriașa încăie- 
rare de pe câmpurile de bătaie. Cel dintâi e, să zicem, cazul roman- 
cierului Henri Barbusse, al cărui scris încărcat de verism crud, hotăr- 
nicit în cercul strâmt al rețelelor de sârmă, a adus în literatura con- 
temporană o covârșitoare viziune a frontului. Al doilea este cazul ce- “ 
- luilalt romancier, al lui Romain Rolland, căruia- războiul i-a smuls 

accente viguroase de umanitarism, și care a răscolit prin apelurile sale de 

înfrățire probleme pe cari și le puneau în clipa aceea, toate naţiunile în- 
căerate în sângeroasa strânsoare de foc și sânge. Faptul că și unul şi 
celălalt, au ajuns să se apropie pe acelaș teren al propagandei paci- 
fiste, nu întunecă de fel constatarea că s'au întâlnit în această cola- 
borare intelectuală pe căi diferite. A fost, unul, tălmăcitor subiectiv al 
suferințelor individuale, şi a fost, celălalt, vânturător de idei „proaspete 
în marea arenă a colectivităţei omeneşti. 

Ultimele două cărți apărute în vitrina românească Şi a căror ge- 
„neză trebuie căutată şi ea în vălmășagul războiului reflectă foarte lă- 
murit aceste două atitudini. Volumul de Versuri al d-lui Camil Pe- 
trescu înfăţişează, abrupt și mohorât, zbuciumul repetat la nesfârşit al 
atâtor soldaţi slabi, flămânzi, și schilodiţi, a căror suferință se împărțea 
cu o egală dărnicie între răbdare și primejdie. Romanul Pădurea spân- 
Zuraților îmbrățișează, întrun decor mai larg, în cadrele unei societăţi 
întregi, o problemă de conștiință pe care groaznicul glas al tunului 
a stârnit-o în rândurile unui popor. 

D. Camil Petrescu este el însuș fox luptător“; unul dintre cei 
pe lângă cari a fâșâit foarte aproape necruțătoarea aripă a. morţei, 
In sufletul său, ascuţit de preocupări intelectuale, viaţa tragică a tran- 
şeelor, cu tot decorul ei de murdărie şi groază, a săpat urme adânci 
şi aspre de sinceritate. Cele paisprezece capitole cari alcătuiesc, în 
versuri, așa întitulatul „ciclu al morței“ sunt un adevărat breviar al 
eroismului anonim. Colţurile de adevăr cari se ivesc în câteun şanţ 
din marginea drumului sau în pânza de sârmă ghimpată, au desigur 
accente de o rară îndrăsneală. Realismul lor e chiar prea crud şi prea tăios. 
Imaginele,: surprinzătoare și evocative, se îmbracă untori în înţelesuri 
de o brutalitate aproape inutilă. Ici-colo, realizarea artistică trece chiar 
Pe lângă banalitate. 

Dar, din rândurile acestea nervoase şi trudite, strapite cu des- 
ela stâșâind tiparul ades nedibaci al versului, biruind tendința 
vădită de cerebralizare a impresiunilor, ridicându-se de- -asupra câtorva 
ascunzișuri obscure, se desprinde obsedantă și chinuitoare . răsuflarea 
grea și întretăiată a unui biet om care Sa înfrățit. cu moartea, în 
groapa pe care singur a furat-o pământului scormonit de obuze... 
D. Camil Petrescu reușeşte să creeze astfel o atmosferă întunecată, 
plină de încordare, în mijlocul căreia, abia lucește din când în când. 
geana albastră a unei perspective spre. orizontul 'deschis înainte. 

Infățișându-se în îmbrăcăniintea stropită cu sânge și cu noroi a 
tranşeelor, „Ciclul“ acesta „al morței“ se apropie de inimile noastre, și 
dramatica spovedanie prinde adeseori accente de un prețios lirism 
interior. Acestea alcătuiesc fără îndoială partea cea mai bună a volu- 
mului de versuri al dlui Camil Petrescu, pe care nu putem să-l pri- 
vim numai subt unghiul unor făgădueli — al căror elogiu a deve- 
nit demult un plicticos refren, — ci ca semnalul de plecare al vii- 
toarei sale evoluţii pe care o așteptăm cu nerăbdare. 

„Ciclul morței“ însemnează oricum o. redută câștigată cu multă 
bravură în câmpul de astăzi al literaturei noastre. „Prietene, fii gata“ 
să pornești mai departe... 


x 
Ei * 


Despre Pădurea spânzuraților, romanul dlui Liviu Rebreanu; se 


va vorbi în numărul viitor al revistei. 
al. a. h. 

GAZETA RIMATĂ 


Intre frac şi ițari 
— FABULĂ. — 


Bătrânii spun povestea asta 
Cu tâlcuirea ei ciudată: | 
Ci-că demult, în revoluție, A) 
La patruzeci și opt, odată, ti 
Pe când era război în fară 
Trăia uu Sas în Mărișel, 
Prudent, cu firea cam firavă, 
şi spălăcit, și puțintel. 
` EI temător era, sărmanul, ' 
Jar soarta luptei schimbătoare, 
Deci se 'ntreaba cu justă frică: 
— „Au cine va învinge oare?“ 
. Bătaia mare se 'ncinsese . 
Tocmai la margine de sat, ` 
Și pentrucă amicul nostru 
Era şiret, şi diplomat, 
Şi auzise, altădată, 
Că ai lui Iancu sunt mai tari, ȘI 
Işi pregătise la 'ndemână ` 
Și o pereche de ijari. 
Pe casă îşi urcă argatul; 
De-a colo, din observator, 
Ii tot dădea comunicate, - 
Vestind pe cel învingător. 
Pi Mapa cum era situația 
udentul Sas ieșea în prag. 
Să 'ntâmpine cuceritorii, 
Când în ițari, când în nădrag. 
Dar, tot schimbând îmbrăcămintea 
Târziu, cână Moţii noştri dragi 
Intrară *n sat — Pau prins pe trepte 
Nici în itari... muci în nădragi! 3 


MORALA : 


Astfel și Ghiuluka își zice: zi 

— „Tovarăși, nu știu ce să fac, 

„Să pun ițari, ca Mihalache, 

"Sau să mă *mbrac ca Mişu n frac? a PA 
„Diplomaţia e ea bună, La 
„Dar joacă feste, buclucașa 

„Intre ițari şi frac, pe unde, 

"Mă rog, pe unde scot cămaşa?“ ! 


UN FABULIST FABULOS 

INSEMNĂRI 


Prizonierii din Ungaria. O scri- 
„soare decurând sosită din Budapesta 
ne dă de veste, în cuvinte laconice, că 
„în lagărul dela Zalacgerszeg actual- 
fF mente zac peste cincizeci de „prizo- 
nieri români“, — arestați pentru mo- 
tive politice de către guvernul ma- 
ghiar. Deputatul Rakowski a avut cu- 
rajul să insinueze, în plină Cameră, 
că aceştia sunt spionii legaţiei , ro- 
mânești din Budapesta. Dar, vina lor 
nu se cunoaşte. 
Ministerul nostru de Externe a aflat 
la vreme de această situație. Totuș, 
nu știm să fi făcut până acum vreun 


demers. Nenorociţii internaţi sunt zilnic - 


insultaţi, chinuiți şi maltrataţi de. oa- 


menii lui Horthy, fără nicio nădejde - 


de mântuire. | 
E cu putință să dăinuiască o - ase- 
menea ofensă? Acum câtva timp, un 
maior din armata română a fost prins, 
` judecat şi osândit ca dezertor de subt 
steagul Ungariel. Astăzi, ni-se& desvă- 
luieşte un nou gest de brutalitate răz- 
bunătoare, lipsit de orice justificare 
„ serioasă. 


S'ar impune un protest energic față - 


de jicnirea ce ni-se aduce. Dar, d. I. 
G. Duca are, desigur, alte preocupări... 


N 

_ „Patria“ şi d. general Averescu. 
Dela o vreme încoace, ziarul din Cluj 
4 al „comitetului de-o sută“ s'a năpustit 
din nou asupra dlui general Averescu, 
criticând aspru atitudinea şetului par- 
tidului poporului, şi făcându-i amare 
_imputări. Patria nu aprobă declaraţiile 
diui general Averescu în chestiunea 
votărei Constituţiei, vede pretutindeni 


numai contraziceri sau slăbiciune, și ri 
dică, vindicativă, acuzaţia idioată a...._ 
înțelegerei cu liberalii. 

Partidul naţional a uitat, bineînţeles, 
vremea uu tocmai atât de îndepărtată, 
când se apropia cu o adâncă emoție 
de pulpana dlui general Averescu, în 
căutarea unui refugiu salvator. Atunci 
era vorba 'de un „acord“, se întrezărea... 
„sacrificarea“ dlui Octavian Goga, și 
cel hulit astăzi era tratat numai cu 
atenţii şi delicateţuri. Dar, d. Iuliu 
Maniu îşi împarte acum gentileţile 
sale între, saloanele dlui „Mişu“ Can- 
tacuzino şi cămașa scoasă afară a 
dlui Ion Mihalache. Deci, fanaticii re- 
dactori dela Cluj au dat drumul din 
nou înjurăturilor. 

E înteresant, e foarte interesant. Noi 
ne ocupăm dela o vreme cu strân- 
gerea unei mici colecții de tăieturi din 
coloanele Patriei, pentru ziua când d. 
Maniu va întinde iarăş costeliva sa 
ramură de măslin... 


Q lege literară. D. Constantin Banu, 
a cărui activitate la ministerul Cultelor 
este atât de prodigioasă încât se vor- 
beşte despre desființarea acestui. im- , 
portant departament, a dat deunăzi o 
serie de interviewuri pela gazete, anun- 
ţând că, în sfârşit, a isprăvit şi dsa ceva 
de când vegetează în guvernul actual. 
Dacă ma reușit să realizeze unificarea 
bisericească, dacă nu s'a gândit la 
concordatul cu Sf. Scaun, dacă n'a dat 
o lăscaie pentru biserici, dacă n'a re- 
ușit să organizeze nici măcar un tur- 
neu de şezători cu scriitorii, — în schimb 
a dat la lumină un proect de lege pentru 
apărarea proprietăţei literare. 

Nu vrem să spunem că d. Banu ar 
avea nevoie personal de o măsură ocro- 
titoare împotriva străinilor cari ar vrea 
să-i traducă operile 'sale complecte în 
spanioleşte sau în limba daneză, nici nu 
tindem să ciuntim ceva din meritele 
de legiuitor ale directorului Flacărei. 
„Dar, pentru stabilirea unui mic adevăr, 

trebue să arătăm aci că proectul cu 

care se împăunează actualul ministru 
al Cultelor a fost pregătit încă de pe 
vremea guvernului Averescu și el se 
„datorește distinsului om de legi, d. C. 

Hamangiu. 

Numai aşa, ca să se ştie. 

Incă un ecou bal toli ici 

„ Cum era şi firesc să 'se întâmple, ziare- 
le din Budapesta comentează, — făcând 
“mare zgomot în jurul lor, — recentele 
manifestări politice ale așa zisului 
partid naţional din Ardeal. Manifestele 
„şi declaraţiile ticluite de dnii Juliu Ma- 
niu și Alexandru Vaida la Cluj au de- 
venit o prețioasă hrană periodică pentru 
toți „Ungurii cari se deşteaptă.“ Avem 
înaintea ochilor numărul din ziarul 

Az Est, care nici nu e un organ atât 

de şovinist, şi urmărim cu amărăciune 

destulă ecourile stârnite din nou la 

Budapesta de necazul pe țară al regio- 

naliştitor noştri. In capitala de pe ma- 
„lut Dunărei „se știe pozitiv“ că Ardea- 

iul „regretă“ unirea sa cu vechiul Regat 
şi că... abia așteaptă să se reîn- 
toarcă la sânul „patriei“ pierdute. 

— „De unde am aflat aceste lucruri ? 
se întreabă ziarul maghiar. Foarte sim- 
plu, îşi răspunde apoi singur. Din ma- 
nitestele partidului naţional român către 
poporul din Ardeal“. 

„Navem ce spune, inteligentă politică 
este aceasta, care dă drept tuturor 
„iasciștilor“ lu Hejjâs să creadă că 
Socolii, Severdanii și Dobreştii i-ar 
aștepta într'adevăr, cu brațele deschise... 
Noi știm bine că nu-i aşa, dar cum o 
să priceapă acest lucru Az Est de 
pildă, — când citeşte în Patria că... 


Pi 


. „nici pe- vremea lui Tisza nu era mai .. 


rău aci, cå astăzi !“. 


Vorbe mari... Ziarul Viitorul sa 
supărat foarte tare din pricina „decla- 
rației“ pe care a citit-o la Cameră dł 
Mihai Popovici, și repede o surprin- `` 


. zătoare avalanşe de calificative grele 


asupra conducătorilor partidului națio- 
nal: „Ticăloșii!... descreeraţii!...“ şi 
aşa mai departe. 

Inregistrăm acește atacuri, stăpâniţi » 
de o profundă tristeţe față de. nivelut ţ 
la care s'au coborât dela o vreme zi- 
arele din București. Noi suntem din 
principiu împotriva vorbelor mari; în- 
trebuințarea. lor e și supărătoare şi 


` inutilă. Foştii noştri colegi din Consi- 


liul dirigent nu sunt nici ticăloşi nici 
descreeraţi. Sunt, după cum credem, 
profund greşiți în părerile lor, incăr- ` 
caţi încă de străinism, nefamiliarizați ..: 
tocmai pe dea'ntregul cu ideea de stat - 


„românesc, — și atâta tot. Pentruce să 

li se arunce atunci, în față, insulte pe 
cari nu le merită? Ironia, de pildă, este 
totdeauna: mai elegantă, și omoară 


„mai repede decât injuria... 


Ironii deplasate. Acelaș ziar al paty 
tidului liberal, vorbind despre Țara 
Noastră, are aierul să spună că „ma- 
rele public“ (cu care Viitorul întreţine, 
după cum se ştie, relațiuni atât de 
strânse şi de cordiale) nu citeşte re- 
vista noastră... Publicul nostru ceti- 
tor poate să fie mai „mare“ sau maï 
puțin „mare,“ — nu interesează: Ceeace 
merită să fie reținut e faptul că din 
fărămiturile căzute dela masa noastră, 
la care nu l-a invitat nimeni, trăiește 
Viitorul cu toţi stăpânii lui, în lupta pe 
care o duce impotriva partidului naţio-"x 
nal. Acum, sătul, se bate cu mâinile pe 
burtă și ne ironizează... 

Intreținuţii noştri intelectuali, cari 
nici nu indică totdeauna titlul Țărei 
Noastre în reproducerile lor, ar putea 
să fie puţini mai delicaţi. 

